stanford-oval/wikipedia huggingface dataset:
Alatornio
Aiheesta muualla

Alatornion seurakunta[vanhentunut linkki]
Alatornio, sukututkimussivu (Arkistoitu – Internet Archive)
Tornio
Kylät ja kaupunginosat
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Kaupunginosat | Kaupunginosat | Kylät | Kylät | Kylät | Kylät |  |
|  Suensaari  Kiviranta  Särkinärä  Pudas  Palosaari |  Luotomäki  Torppi Pikku-Berliini  Miukki  Kokkokangas |  Arpela  Pirkkiö  Puuluoto  Näätsaari  Kantojärvi |  Karunki  Martimo  Vojakkala  Liakka  Lautamaa |  Korpijärvi  Laivaniemi  Sattajärvi  Varajärvi  Raumo |  Ruottala  Laivajärvi  Kourilehto  Könölä  Kaakamo  Kukkola |  |
Urheilu
| --- | --- |
Liikuntapaikat: Pohjan stadion
Urheiluseurat: Tornion Pyry – Tornion Palloveikot – Tornion Pallo -47 – Tornion IHC - Alatornion Pirkat
Liikenne ja logistiikka
| --- | --- |
Rautatieliikenne: Aapajoen seisake – Alavojakkalan seisake –  Kalkkimaan rata – Karungin rautatieasema – Kolarin rata – Korpikylän rautatieasema – Kukkolan seisake – Oulu–Tornio-rata – Röyttän satamarata – Niemenpään rautatieasema – Tornio–Haaparanta-rata – Tornion rautatieasema – Tornio-Pohjoinen – Ylivojakkalan seisake
Sillat: Raumonjoen rautatiesilta – Tornionjoen rautatiesilta
Tieliikenne: Seututie 921 – Seututie 922 – Seututie 927 – Valtatie 21
| n k Lapin maakunnan kunnat |
| --- | --- |
Nykyiset kunnat:  Enontekiö  Inari  Kemi  Kemijärvi  Keminmaa  Kittilä  Kolari  Muonio  Pelkosenniemi  Pello  Posio  Ranua  Rovaniemi  Salla  Savukoski  Simo  Sodankylä  Tervola  Tornio  Utsjoki  Ylitornio 
Entiset kunnat:  Alatornio  Karunki  Kemijärven maalaiskunta  Rovaniemen maalaiskunta  (Kemin maalaiskunta) 
Kartta Tornion alue- ja kuntaliitoksista. Kaupunkiin liitettiin alueita Alatorniosta vuosina 1925 ja 1957. Alatornio ja Karunki yhdistettiin Tornioon vuonna 1973.
Alatornion kirkko
Luhtaanmäki

| Luhtaanmäki> Luhtabacka |
| --- | --- |
 Kaupungin kartta, jossa Luhtaanmäki korostettuna.
Kaupunki:  Vantaa
Suuralue:  Kivistön suuralue
Kaupunginosa nro:  31
Pinta-ala:  6,7 km² 
Väkiluku:  268 (31.12.2023)
Työpaikkoja:  192 kpl   (31.12.2013)
Postinumero(t):  01750 (Keimola) sekä 01800 (Klaukkala; Syväojan pientaloalue)
Lähialueet:  Riipilä, Seutula, Kivistö, Keimola, Vestra; Nurmijärven Klaukkala
Luhtaanmäki (ruots. Luhtabacka) on kaupunginosa Luoteis-Vantaan Kivistön suuralueella. Luhtaanmäen maaseutumaisen maiseman halkaisee alueen poikki kulkeva Hämeenlinnanväylä. Luhtaanmäki rajautuu luoteessa Nurmijärven kuntaa ja sen suurinta taajamaa Klaukkalaa vasten. Vantaan puolella naapurikaupunginosia ovat Riipilä, Seutula, Kivistö, Keimola ja Vestra.
Luhtaanmäki kohoaa Vantaanjokilaaksosta harvaanasutulla maaseutumaisella seudulla. Maaseutuprofiili vanhoine rakennuksineen piirtyy jokiuoman ja kumpuilevien peltojen keskelle. Luhtaanmäessä on vielä jäljellä useita kulttuurihistoriallisesti arvokkaita rakennuksia, kuten 1860-luvulta oleva, poikkeuksellisen kookas Gripsin sotilasvirkatalo. Luhtaanmäen ja Keimolan kaupunginosien välissä kulkevan Luhtajoen yli kulkee vanha Luhtaanmäen kivisilta, joka ei ole enää tieliikennekäytössä. Suojeltu Vantaanjoen peltoaukeamien kulttuurimaisema sijaitsee osin Luhtaanmäen kaupunginosassa, jossa Luhtajoki yhtyy Vantaanjoen pääuomaan.
Uudempaa, pääosin 1900-luvun puolivälistä lähtien rakennettua pientaloasutusta edustaa pääkaupunkiseutulaisittain suorastaan luonnonpuistoissa sijaitseva Syväojan pientaloalue Luhtaanmäen pohjoisosassa, Lamminsuon luonnonsuojelualueen ja Syväojan metsä ja lehdot -nimisen LUO-alueen välissä. Puolet Luhtaanmäen väestöstä asuu Syväojan kylässä. Luhtaanmäessä toimiva Syväojan Omakotiyhdistys on osa Seutulan Kyläyhdistystä, johon kuuluu kymmenen yhdistystä Luoteis-Vantaan eri osista.
Luhtaanmäen arvokkaat luontokohteet kytkeytyvät osaksi maakunnallista viherväylää, joka kulkee Vantaan ja Nurmijärven rajalla Vestran, Luhtaanmäen ja Riipilän kaupunginosissa. Tämä maakunnallisesti merkittävä ekologinen viherväylä yhdistää Nuuksion erämaat ja Keski-Uudenmaan.
Luhtaanmäen pohjoisosassa, Hämeenlinnanväylän Klaukkalan liittymän ja Lamminsuon luonnonsuojelualueen välissä, sijaitsee kaupungin suurin työntantaja SE Mäkinen Logistics, jonka uudet toimitilat näkyvät sekä Hämeenlinnanväylälle että Vanhalle Hämeenlinnantielle. Nykyinen Keimolanportin tiepalvelualue aiotaan siirtää Luhtaanmäelle Klaukkalan liittymään (yleiskaava 2007). Muutos kytkeytyy Marja-Vantaan ja Kehäradan rakentamiseen.
Luhtaanmäki kuuluu Kivistön suuralueeseen, jossa toimii Kivistön aluetoimikunta. Vaaleissa Luhtaanmäki on osa Keimolan äänestysaluetta, jonka muodostavat Luhtaanmäki, Vestra, Keimola sekä Kivistön alue.
Aiheesta muualla

Konigstedtin kunnailla -kotiseutuportaali
Syväojan Omakotiyhdistys ry[vanhentunut linkki]
Seutulan Kyläyhdistys ry
| n k Vantaa |
| --- | --- | --- |
 Uusimaa  Helsingin seutukunta  Pääkaupunkiseutu 
| Myyrmäen suuralue |  Askisto  Hämeenkylä  Hämevaara  Kaivoksela  Linnainen  Martinlaakso  Myyrmäki  Petikko  Vantaanlaakso  Vapaala  Varisto  |  |
| Kivistön suuralue |  Keimola  Kiila  Kivistö  Lapinkylä  Luhtaanmäki  Myllymäki  Piispankylä  Riipilä  Seutula  Vestra  |  |
| Aviapoliksen suuralue |  Lentokenttä  Pakkala  Tammisto  Veromies  Viinikkala  Ylästö  |  |
| Tikkurilan suuralue |  Hakkila  Helsingin pitäjän kirkonkylä  Hiekkaharju  Jokiniemi  Koivuhaka  Kuninkaala  Ruskeasanta  Simonkylä  Tikkurila  Viertola  |  |
| Koivukylän suuralue |  Asola  Havukoski  Ilola  Koivukylä  Päiväkumpu  Rekola  |  |
| Korson suuralue |  Jokivarsi  Korso  Leppäkorpi  Matari  Metsola  Mikkola  Nikinmäki  Vallinoja  Vierumäki  |  |
| Hakunilan suuralue |  Hakunila  Itä-Hakkila  Kuninkaanmäki  Länsimäki  Länsisalmi  Ojanko  Rajakylä  Sotunki  Vaarala  |  |
Lentokenttä (Lappeenranta)

| Lentokenttä |
| --- | --- |
Kaupunki:  Lappeenranta
Kaupunginosa nro:  25
Lappeenrannan lentoaseman terminaali
Lentokenttä on Lappeenrannan kaupunginosa. Se sijaitsee kaupungin läntisellä alueella ja on saanut nimensä siellä olevan Lappeenrannan lentoaseman mukaan.
Lentokenttä on vanhaa sotaväen leirialuetta, ja kaupunginosan koillisnurkka tunnetaankin nimellä Leirikenttä. Sotilasilmailun käytössä alue oli ensimmäistä kertaa vuonna 1918, ensimmäinen vuorokone sinne laskeutui vuonna 1951 ja lentoasemaksi se kehittyi 1960-luvun alussa. Lentokentän liikennealueen asemakaava vahvistettiin ensimmäisten joukossa vuoden 1967 kuntaliitosten (Lappee, Lappeenranta ja Lauritsala) jälkeen.
Lentoaseman lisäksi kaupunginosan alueella ovat Karjalan ilmailumuseo, Lappeenrannan Ilmailuyhdistyksen tilat ja Lappeenrannan varuskunnan Leirikenttä, jossa toimii maavoimien joukko-osasto ja puolustushaarakoulu Maasotakoulu. Vakituista asutusta alueella on vain pari omakotitaloa. Eteläosassa on teollisuusalue. Kaupunginosan maastossa kiertävät Lentokentän ja Maasotakoulun valaistut kuntopolut ja hiihtoladut.
Luonnonmaantieteellisesti Lentokentän alue on Baltian jääjärven ensimmäisen vaiheen vedenpinnan tasoon hienosta hiekasta ja karkeasta siltistä muodostunut delta. Lentokenttä on valtakunnallisesti merkittävä paahdeympäristö, jossa on tavattu uhanalaisia perhos- ja ludelajeja.
Kaupunginosaa rajaavat Tuomikatu, Paatsamakatu ja Helsingintie pohjoisessa, Lavolankatu idässä, Lentokentäntie ja valtatie 6 etelässä ja Helsingintie lännessä. Lentokentän naapurikaupunginosia ovat Lavola, Kourula, Kuusimäki, Leiri, Kesämäki ja Mattila.
Aiheesta muualla

Kuvia tai muita tiedostoja aiheesta Lappeenrannan lentoasema Wikimedia Commonsissa
Kaupunginosan esittely Lappeenrannan kaupungin sivustolla (Arkistoitu – Internet Archive)
Kaupunginosan esittely Kuusimäen, Kourulan ja Lavolan asukasyhdistyksen sivustolla (Arkistoitu – Internet Archive)
Lappeenranta
| --- | --- |
Kaupunginosat:  Ahvenlampi  Alakylä  Hakali  Harapainen  Hartikkala  Hiekkapelto  Hiessilta  Honkalahti  Hyrymäki  Ihalainen  Kanavansuu  Karhuvuori  Kariniemi  Kaukas  Keskus  Kesola  Kesämäki  Kimpinen  Kivisalmi  Korvenkeskus  Kourula  Kuusela  Kuusimäki  Kylpylä  Laihia  Lampikangas  Lapvesi  Lauritsala  Lavola  Leiri  Lentokenttä  Lepola  Linnoitus  Lintukangas  Mattila  Mustola  Myllymäki  Mälkiä  Mäntylä  Nuijamaa  Pajarila  Pallo–Tyysterniemi  Parkkarila  Peltola  Pulp  Putkinotko  Pöyhiänniemi  Rauha  Reijola  Ruoholampi  Rutola  Sammonlahti  Selkäharju  Skinnarila  Suolahti  Taikinamäki  Tirilä  Tykki–Kiviharju  Uus-Lavola  Vesivalo  Voisalmi  Ylämaa 
Kyliä:  Hanhijärvi  Hiivaniemi  Kansola  Konnunsuo  Kontu  Leino  Louko  Moisio  Ravattila  Raippo  Ruokola  Rännikorpi  Simola  Sirkjärvi  Vainikkala 
Muita alueita:  Huhtiniemi  Joutseno  Nuijamaa  Pikisaari  Ylämaa
Kathryn Hahn

| Kathryn Hahn |
| --- | --- |
 Kathryn Hahn elokuvan Glass Onion - a knives out mystery ensi-illassa vuonna 2022.
Henkilötiedot
Syntynyt: 23. heinäkuuta 1973 (ikä 51) Westchester, Illinois, Yhdysvallat
Ammatti:  näyttelijä, koomikko
Puoliso:  Ethan Sandler (2002–)
Lapset:  2
Näyttelijä
Aktiivisena:  1999–
Merkittävät roolit:  Agatha Harkness (Marvel Cinematic Universe)
Aiheesta muualla
IMDb 
Elonet
Kathryn Hahn (s. 23. heinäkuuta 1973 Westchester, Illinois, Yhdysvallat)lähde? on yhdysvaltalainen näyttelijä ja koomikko, joka tunnetaan muun muassa roolistaan Lily Lebowskina televisiosarjassa Yli synkän virran (2001–2007).
Hahn syntyi Illinoisin Westchesterissä, mutta perhe muutti jo hänen varhaislapsuudessaan Clevelandiin, Ohioon. Hän aloitti näyttelemisen jo lapsena Cleveland Play Housessa ja sai neljäsluokkalaisena roolin television lastenohjelmasta Hickory Hideout. Hahn opiskeli Northwestern-yliopistossa ja Yalen School of Dramassa. Pian Yalesta valmistuttuaan hän sai roolin Yli synkän virran -sarjasta.
Hahnin ensimmäinen suurempi elokuvarooli oli vuoden 2003 romanttisessa komediassa Kuinka hukata kundi 10 päivässä. Hän on näytellyt myös muun muassa elokuvissa Uutisankkuri: Ron Burgundyn legenda (2004), Tähtitreffit, (2004), A Lot Like Love (2005), Holiday (2006), Revolutionary Road (2008), Millerit (2013) ja Bad Moms (2016). Hahn on näytellyt myös televisiosarjoissa Transparent (2014–) ja WandaVision (2021).
Hahn on naimisissa näyttelijä Ethan Sandlerin kanssa, jonka hän tapasi yliopistoaikoinaan Northwesternissä. Heillä on kaksi lasta: vuonna 2006 syntynyt poika ja vuonna 2009 syntynyt tytär.
Aiheesta muualla

Kathryn Hahn Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Alankomaat  Puola 
Taiteenala:  Emmy Awards  MusicBrainz 
Henkilöt:  Deutsche Biographie  DDB  Ritva  Elonet 
Muut:  IdRef
Perhelääketiede

Perhelääketieteessä hoidetaan koko ihmisen ja koko perheen terveyttä.
Perhelääketieteessä hoidetaan eri ikäisiä ihmisiä. Koulutuksessa opitaan ehkäisemään, diagnosoimaan ja hoitamaan eri sairauksia, jotka vaikuttavat ihmiseen koko elämänkaaren ajan. Se keskittyy koko ihmiseen sekä parantaa yksilön sekä koko perheen hyvinvointia.
Iso-Britanniassa alkoi potilas-lääkärisuhdetta korostava Balint-perinne 1950-luvulla. Tämä edisti yleislääkäreille soveltuvien työnohjausmallien syntyä myös Suomessa. Samalla se antoi vaikutteita yleislääketieteen oppialan (engl. general practice, general practitioner) synnylle. Perhelääketieteen koulutus (engl. family medicine, family doctor) käynnistyi Yhdysvalloissa 1960-luvun lopussa. Kansanterveyden näkökulmasta perhelääketiede on tärkeää, koska riskitekijät ovat usein eri perheen jäsenillä samoja. Näitä riskitekijöitä ovat esimerkiksi tupakointi, lihavuus, korkea verenpaine ja suuret rasva-arvot.
Perhelääketieteen koulutus Suomessa

Suomessa perhelääketieteen perusteita käsitellään jo useissa maamme lääketieteellisissä tiedekunnissa, vaikkei opetuksessa käytetä termiä perhelääketiede. Opetuksesta ovat vastanneet pääosin yleislääketieteen laitokset ja psykiatrian klinikat. Perhelääketieteessä on koulutus- ja työskentelymalleja, joita voivat hyödyntää etenkin perusterveydenhuollossa työskentelevät lääkärit. Monet eri erikoisalojen lääkärit ovat innostuneet perhelääketieteestä etenkin vuorovaikutusopintojen myötä. Vuodesta 1989 alkaen on toteutettu erillisiä kaksivuotisia lääkäreille suunnattuja perhelääketieteen täydennyskoulutusohjelmia.
Suomen perhelääketieteen yhdistys

Suomen perhelääketieteen yhdistys perustettiin vuonna 1999. Se edistää systeemiseen biopsykososiaaliseen malliin perustuvaa perhelääketieteellistä toimintaa. Se järjestää koulutusta ja työnohjausta sekä pitää alan kansainvälisiä yhteyksiä muihin alan organisaatioihin. Yhdistys edistää perhelääketieteen alaan kuuluvaa tutkimus-, tiedotus- ja julkaisutoimintaa.  Se laatii aloitteita ja antaa lausuntoja eri viranomaisille. Yhdistyksen jäseniksi voivat liittyä ne, jotka hyväksyvät yhdistyksen säännöt ja toiminnan tarkoituksen. Yhdistyksen hallitus hyväksyy hakemuksesta uudet jäsenet.
Super Aguri F1

|  Super Aguri |
| --- | --- |

Koko nimi:  Super Aguri F1 Team
Päämaja:   Leafield, Englanti
Perustajat:   Aguri Suzuki
Henkilökunta:   Aguri Suzuki, tallipäällikkö
Tunnetuimmat kuljettajat:   Takuma Sato    Yuji Ide    Franck Montagny    Sakon Yamamoto    Anthony Davidson
Moottorit:  Honda
Saavutukset Formula 1:n MM-sarjassa
Ensimmäinen kilpailu:  Bahrainin GP 2006
Kilpailuja:  39
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  4
Viimeinen kilpailu:  Espanjan GP 2008
Super Aguri F1 oli japanilainen Formula 1 -talli, jonka perusti japanilainen entinen F1-kuljettaja Aguri Suzuki. Talli osallistui 39 F1-sarjan kilpailuun kausilla 2006–2008 ja saavutti yhteensä neljä MM-pistettä.
Super Agurin päämaja sijaitsi Tokiossa, mutta tehdas sijaitsi entisen Arrows-tallin vanhoissa tiloissa Englannin Leafieldissa.
Super Agurin perustaja Aguri Suzuki ilmoitti 5. toukokuuta 2008, että talli joutuu lopettamaan kilpailutoimintansa talousvaikeuksien takia. Tallin viimeiseksi kilpailuksi jäi Espanjan Grand Prix 2008. Talli keräsi kahden kauden aikana neljä pistettä.
Vuonna 2014 Super Aguri palaa kilparadoille osallistuen uuteen Formula E -sähköautosarjaan Amlin Aguri nimellä.
Historia > Tallin perustaminen

Super Agurin osallistuminen ensimmäiselle kaudelleen 2006 oli vaarassa epäonnistua. Talli ilmoitti FIA:lle 1. marraskuuta 2005 aikomuksestaan osallistua MM-sarjaan seuraavalla kaudella. FIA:n virallinen lehdistötiedote seuraavan kauden osallistujista kuitenkin vahvisti, ettei Super Aguri osallistu sarjaan. Syynä tähän oli se, että talli ei pystynyt maksamaan vaadittua 48 miljoonan dollarin osallistumismaksua ajoissa. Talli haki kuitenkin uutta osallistumislupaa kaudelle ja jatkoi valmistautumista. FIA hyväksyi tallin osallistumisen kaudelle 26. tammikuuta 2006, kun muut tallit myöntyivät tähän.
Historia > Kausi 2006

Super Aguri aloitti debyyttikautensa SA05-autolla, joka perustui vuoden 2002 Arrows-autoon. Auto käytti Hondan moottoria ja Bridgestonen renkaita. Tallin oma SA06-auto esiteltiin ensimmäisen kerran Silverstonessa 19. heinäkuuta 2006, ja se teki kilpailudebyyttinsä Saksan GP:ssa Hockenheimringillä 30. heinäkuuta.
Historia > Kausi 2006 > Kuljettajat

Tallin kilpakuljettajina kauden alussa toimivat japanilaiset Takuma Sato ja Yuji Ide sekä kolmantena kuljettajana ranskalainen Franck Montagny. Ide menetti kuitenkin neljän osakilpailun jälkeen kuljettajan paikkansa Euroopan Grand Prix'stä alkaen Montagnylle heikkojen ja toisinaan jopa vaarallisten ajosuoritustensa takia, joista FIA oli joutunut huomauttamaan tallia. Myöhemmin FIA perui Iden superlisenssin. Montagny ehti ajamaan seitsemän osakilpailun verran, jonka jälkeen hänen paikkansa lunasti Saksan Grand Prix'stä alkaen japanilainen Sakon Yamamoto. Toisen kuljettajavaihdoksen syyksi ilmoitettiin tallin halu pysyä täysin japanilaisena. Montagny kuitenkin jatkoi tallissa testikuljettajana.
Historia > Kausi 2006 > Menestys kaudella

Super Agurin ensimmäinen kilpailu oli Bahrainin Grand Prix. Takuma Sato ajoi kilpailun maaliin asti, kun taas tallin toisen kuljettajan Yuji Iden kilpailu ei mennyt yhtä hyvin; hän lähes ajoi tallin mekaanikkojen päältä ja joutui keskeyttämään kilpailun 35. kierroksella mekaaniseen vikaan. Tulos seuraavasta kilpailusta, Malesian Grand Prix'stä oli hieman parempi, ja myös tällä kertaa ainoastaan Sato ajoi maaliin.
Super Agurin kolmannessa kilpailussa Australian Grand Prix'ssä tallilta nähtiin merkittävää parannusta. Kilpailussa molemmat tallin autoista pääsivät maaliin.
Euroopan Grand Prix'ssä tallin kuljettaja Yuji Ide väistyi kilpakuljettajan paikalta. FIA:n mukaan Ideltä ei löytynyt tarpeeksi kokemusta kilpailemisesta, ja sen mukaan Iden tulisi kerätä lisää ajokokemusta testikuljettajan tehtävissä. Tallin kilpakuljettajaksi Iden tilalle nousi testikuljettaja Franck Montagny. Ide menetti myös FIA:n superlisenssin, mikä esti hänen osallistumisensa Formula 1 -kilpailuun.
Franck Montagny sai jatkaa Super Agurin toisen auton ajamista Ranskan Grand Prix'hin asti, kunnes kilpakuljettajan paikka vaihdettiin japanilaiselle Sakon Yamamotolle. Yamamoto ajoi ensimmäisen kilpailunsa Saksan Grand Prix'ssä.
Päivitetty SA06-auto tuotiin radalle onnistuneesti Saksan Grand Prix'ssä. Aika-ajoissa se tuotti toivotun tuloksen, kun tallin auto sijoittui lähtöruudukossa Midland-tallin auton edelle. Kilpailu ei kuitenkaan ollut tallille yhtä suotuisa; molemmat autot keskeyttivät.
Tallin vauhdin paraneminen uuden auton myötä huipentui kauden päättäneessä Brasilian Grand Prix'ssä, jossa Takuma Sato toi tallille kauden parhaan sijoituksen, kymmenennen sijan, ja Sakon Yamamoto ajoi kilpailun seitsemänneksi nopeimman kierroksen.
Kauden päätteeksi talli sijoittui valmistajien MM-sarjassa viimeiseksi, eikä kyennyt saavuttamaan ainuttakaan MM-pistettä.
Historia > Kausi 2007

Kaudelle 2007 Super Aguri sai uuden SA07-auton, jonka kehittämisessä talli oli saanut tukea Hondalta.
Historia > Kausi 2007 > Kuljettajat

Japanilaisuuttaan korostava talli pyrki ajattamaan debyyttikaudellaan kahta japanilaiskuljettajaa, mutta tallissa jatkavan Takuma Saton rinnalle ei löytynyt toista mitat täyttävää japanilaista kuljettajaa. Niinpä talli valitsi kaudelle 2007 Hondan testikuljettajan, brittiläisen Anthony Davidsonin. Talli ilmoitti valinnasta 15. marraskuuta 2006. Talli ilmoitti myös, että tallin kolmantena kuljettajan ajaa alankomaalainen Giedo van der Garde. Hän siirtyi kuitenkin Spyker F1 -talliin ennen kauden alkua. Edellisen kauden kilpakuljettaja Sakon Yamamoto oli tallin testikuljettaja kaudella 2007. Yamamoto kuitenkin siirtyi Spyker F1 -tallin kilpakuljettajaksi Euroopan Grand Prix'n jälkeen.
Historia > Kausi 2007 > Menestys kaudella

Super Agurin auto ei läpäissyt FIA:n törmäystestiä, koska sen perä hajosi enemmän kuin oli sallittu. Talli julkaisi kauden autonsa vain kaksi vuorokautta ennen Australian Grand Prix'n harjoitusten alkua.
Kauden ensimmäisessä kilpailussa Australian Grand Prix'ssä Super Aguri yllätti, kun tallin autot ajoivat aika-ajoissa sijoille 10 ja 11. Kilpailussa Sato putosi sijalle 12 ja Davidson sijalle 16 kolaroituaan Spykerin Adrian Sutilin kanssa.
Super Aguri saavutti ensimmäisen pisteensä Espanjan Grand Prix'ssä, jossa Takuma Sato ajoi sijalle 8. Seuraavat pisteet tulivat Kanadan Grand Prix'stä, jossa Sato sijoittui kuudenneksi saaden kolme MM-pistettä.
Super Aguri sijoittui valmistajien MM-sarjassa yhdeksänneksi neljän MM-pisteen turvin. Taakse jäivät Spyker sekä kaikki pisteensä vakoiluskandaalin takia menettänyt McLaren.
Historia > Kausi 2008

Ennen kauden 2008 alkua Super Aguri kertoi vähentäneensä henkilökuntaansa 30 työntekijällä. Talli tarvitsi lisärahoitusta kolmatta F1-kauttaan varten. Tilannetta ei helpottanut yhtään se, että tallin pääsponsori SS United ei maksanut kaikkia sponsorirahoja tallille.
8. tammikuuta talli ilmoitti, että kauden auto julkaistaan Barcelonassa Espanjassa. Auton julkaisua jouduttiin kuitenkin lykkäämään, koska talli oli epävarma tulevaisuudestaan. Talli aikoi osallistua kauden avaavaan Australian Grand Prix'hin, vaikka se ei osallistunut kautta edeltäneeseen testaukseen.
Historia > Kausi 2008 > Kuljettajat

Tallin kuljettajina jatkoivat kauden 2007 kuljettajat Takuma Sato ja Anthony Davidson.
Historia > Kausi 2008 > Menestys kaudella

Tallin kolmannen kauden ensimmäisessä kilpailussa, Australian GP:ssä, tallille kertyi kaksi keskeytystä. Seuraavassa kilpailussa, Malesian GP:ssä, tallin molemmat autot pääsivät maaliin viimeisillä sijoituksilla. Bahrainin GP:ssä tallin autot sijoittuivat sijoille 16. ja 17.
Ennen Espanjan GP:tä tallipäällikkö Aguri Suzuki ilmoitti Magma Groupin vetäytyneen myyntineuvotteluista, ja Hondan olevan haluton rahoittamaan tallia enempää. Talli joutui pahoihin talousvaikeuksiin ennen Espanjaan saapumista. Talli ei kuitenkaan jättänyt Espanjan GP:tä väliin, vaan saapui paikalle Hondan suostuttua rahoittamaan tallia yhden kilpailun verran. Super Agurilla oli tuolloin koko F1-sarjan pienin budjetti. Tallin toisen kuljettajan Davidsonin kerrottiin menettäneen jopa yöunensa tallin ongelmien vuoksi. Talli osallistui lopulta normaalisti Espanjan GP:hen. Saton sijoittui kilpailussa sijalle 13 ja Davidson keskeytti.
Historia > Kausi 2008 > Kilpailutoiminnan lopettaminen

Honda ilmoitti Espanjan GP:n jälkeen, että se ei enää rahoita Super Agurin osallistumista Turkin Grand Prix'hin, vaan tallin on löydettävä uusi sponsori. Kun tallikaupat Magma Groupin kanssa kariutuivat, Super Aguri yritti löytää rahoitusta saksalaiselta Weigl-yhtiöltä. Kun tarvittavaa rahoitusta ei vieläkään löytynyt, talli päätti sulkea ovensa lopullisesti.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | SA05, SA06 Honda V8 B |  | BHR | MAL | AUS | SMR | EUR | ESP | MON | GBR | CAN | USA | FRA | GER | HUN | TUR | ITA | CHN | JPN | BRA | 0 | 11. |
| 2006 | SA05, SA06 Honda V8 B |  Takuma Sato | 18 | 14 | 12 | Kesk. | Kesk. | 17 | Kesk. | 17 | 15† | Kesk. | Kesk. | Kesk. | 13 | NC | 16 | DSQ | 15 | 10 | 0 | 11. |
| 2006 | SA05, SA06 Honda V8 B |  Yuji Ide | Kesk. | Kesk. | 13 | Kesk. |  |  |  |  |  |  |  |  |  |  |  |  |  |  | 0 | 11. |
| 2006 | SA05, SA06 Honda V8 B |  Franck Montagny |  |  |  |  | Kesk. | Kesk. | 16 | 18 | Kesk. | Kesk. | 16 |  |  | TD | TD | TD | TD | TD | 0 | 11. |
| 2006 | SA05, SA06 Honda V8 B |  Sakon Yamamoto |  |  |  |  |  |  |  | TD | TD | TD | TD | Kesk. | Kesk. | Kesk. | Kesk. | 16 | 17 | 16 | 0 | 11. |
| 2007 | SA07 Honda V8 B |  | AUS | MAL | BHR | ESP | MON | CAN | USA | FRA | GBR | EUR | HUN | TUR | ITA | BEL | JPN | CHN | BRA |  | 4 | 9. |
| 2007 | SA07 Honda V8 B |  Takuma Sato | 12 | 13 | Kesk. | 8 | 17 | 6 | Kesk. | 16 | 14 | Kesk. | 15 | 18 | 16 | 15 | 15† | 14 | 12 |  | 4 | 9. |
| 2007 | SA07 Honda V8 B |  Anthony Davidson | 16 | 16 | 16† | 11 | 18 | 11 | 11 | Kesk. | Kesk. | 12 | Kesk. | 14 | 14 | 16 | Kesk. | Kesk. | 14 |  | 4 | 9. |
| 2008 | SA08 Honda V8 B |  | AUS | MAL | BHR | ESP | TUR | MON | CAN | FRA | GBR | GER | HUN | EUR | BEL | ITA | SIN | JPN | CHN | BRA | 0 | 11. |
| 2008 | SA08 Honda V8 B |  Takuma Sato | Kesk. | 16 | 17 | 13 |  |  |  |  |  |  |  |  |  |  |  |  |  |  | 0 | 11. |
| 2008 | SA08 Honda V8 B |  Anthony Davidson | Kesk. | 15 | 16 | Kesk. |  |  |  |  |  |  |  |  |  |  |  |  |  |  | 0 | 11. |
Formula 1 -tulokset > Pistesijat

| Nro | Kilpailu | Pisteitä |
| --- | --- | --- |
| 1 | Espanjan Grand Prix 2007 | 1 |
| 2 | Kanadan Grand Prix 2007 | 3 |
| Yhteensä | Yhteensä | 4 |
Kuljettajat

Takuma Sato (2006–2008)
Yuji Ide (2006)
Franck Montagny (2006)
Sakon Yamamoto (2006)
Anthony Davidson (2007–2008)
Henkilökunta

Aguri Suzuki
Daniel Audetto
Kevin Lee
Wayne Humphreys
Mark Preston
Graham Taylor
Ben Wood
Peter McCool
Mark Ellis
Gerry Hughes
Michael Ainsley-Cowlishaw
Richard Connell
Richard Lane
Toni Cuquerella
Phil Spencer
Emma Bearpark